VÁLLALKOZÁSI KERETSZERZŐDÉS

1. ajánlati rész

amely létrejött egyrészről a

**Budapesti Dísz- és Közvilágítási Nonprofit Kft.**

Cím: 1181 Budapest, Benedek Elek utca 13-15.

Adószám: 12705616-2-43

Cégjegyzékszám: 01-09-699429

Cégjegyzékét vezető Bíróság: Fővárosi Törvényszék Cégbírósága

mint Megrendelő (a továbbiakban **Megrendelő**)

másrészről a

**.. ……...**

Székhelye: ...

Levélcím: ..

Adószám: …

Bankszámlaszám: …

mint Vállalkozó (a továbbiakban **Vállalkozó**) között az alábbi feltételekkel:

**1. A szerződéskötés előzménye:**

A szerződéskötés előzményeinek keretében a felek egyező tényelőadással az alábbiakat rögzítik:

1.1. A Megrendelő, mint Megrendelő **„Keretszerződés - aktív elemekhez kapcsolódó kivitelezés”** tárgyban 2025. október 14. napján megküldött felhívással pályáztatási eljárást folytatott le.

1.2. Jelen szerződést az eljárás Megrendelője, mint Megrendelő a fenti tárgyú pályáztatási eljárás eredményeként kiválasztott, a **legjobb értékelési pontszámot kapott ajánlat** alapján nyertesnek minősített Ajánlattevővel, mint Vállalkozóval köti meg.

1.3. Ezen megbízási szerződésnek elválaszthatatlan részét képezi a pályázati eljárás ajánlattételi **felhívása,** valamint a Vállalkozó által előterjesztett, ajánlati kötöttséget eredményező részletes **ajánlat.**

1.4. A szerződő felek az 1.3. pontban felsorolt dokumentumok tartalmát a szerződéses kapcsolatuk teljes tartamára magukra nézve kötelező érvényűnek fogadják el, a jogügylet megítélése során, valamint a megállapodásban részletesen nem szabályozott kérdések esetében a fenti dokumentumokban foglalt adatokat és nyilatkozatokat is irányadónak tekintik.

1.5. Jelen szerződésben foglaltak összhangban vannak az ajánlati felhívásában foglaltakkal.

1.6. Megrendelő ezúton nyilatkozik továbbá, hogy a jelen szerződésben meghatározott tevékenység ellenértékének pénzügyi fedezetével rendelkezik.

**2. A szerződés tárgya:**

2.1. A Vállalkozó a felek szakmai együttműködésére figyelemmel jelen szerződés keretében az alábbi feladatokat köteles elvégezni:

***„Keretszerződés - aktív elemekhez kapcsolódó kivitelezés” tárgyú beszerzési eljáráshoz***

Budapest kerületeiben üzemelő közvilágítási aktív elemekhez kapcsolódó kivitelezési munkák. A kivitelezési munka magában foglalja a közvilágítási hálózat aktív elemeinek szerelési munkálatait és tartozékait.

A szerződés teljesítése során jellemzően 6-12m magasságban ezen tartószerkezetek aktívelemeinek a környezetében kell munkát végezni.

Az Ajánlatkérő biztosítja a szükséges aktívelemeket előre bekötött felszálló vezetékkel valamint biztosíthatja a jellemzően az elosztóhálózati tartószerkezeteken szükséges szalagos rögzítésű lámpakarokat. A vállalkozó egységárában teljeskörűen biztosítja a szereléshez szükséges egyéb, elosztóhálózati engedélyes által aktuálisan elfogadott anyagokat. (áramkötéseket, nullázó szigetelt vezetékeket, légvezetékes hálózat biztosító szerelvényeket, valamint a lámpakarok szalagos rögzítéséhez szükséges segédanyagokat. Kandeláberek esetén amennyiben az új lámpakábel bekötése nem megvalósítható a szerelvénylap állapota miatt, az „ENSTO KE” sorkapocs és biztosító egységeket (új fogyasztó bekapcsolása esetén is!) nyertes Ajánlattevőnek kell biztosítania.) Légvezetékes hálózat esetében a világítótestek zárlat és túlterhelés védelmét biztosító szerelvényeinek tekintetében az aktuálisan elfogadott ENSTO SV29.2511 és a Sicame TTD PF 10-38 készülékek építhetők be.

Az Ajánlatkérő kiviteli tervet bocsát a nyertes ajánlattevő rendelkezésére, ami rendelkezik a Vállalkozó szerelési feladatába tartozó eltérő fénypontmagasságokban történő szerelésről, aktívelem cseréről - lámpakar cseréről – sűrítésről stb. Vállalkozó saját költségén biztosítja a szállítást a BDK budapesti telephelyeiről – raktáraiból a Vállalkozó kijelölt telephelyére, ahol azt a Vállalkozó és Ajánlatkérő szállítólevél alapján tételesen átadja-átveszi. Az átvett aktívelemek-anyagok őrzéséről vagyonvédelméről továbbiakban egészen az elszámolást követő műszaki átadás átvételig a Vállalkozó köteles gondoskodni. A Vállalkozó a bontott és új aktívelemeket kerületenként külön-külön tárolja. A tételes elszámolás, valamint a műszaki átadás-átvétel is kerületenként történik.

A Vállalkozó az írásos munkaterület kéréssel együtt, havi ütemtervet küld a projekt vezetőnek és az illetékes üzemnek.

A kivitelezés tartama alatt a munkaterületen belül a Vállakozót terhelik az élet- és vagyonvédelmi kötelezettségek. A munkaterület elhagyásakor gondoskodni kell, hogy ott veszélyforrás ne maradjon és ne is keletkezzen. A helyszínre szállított anyagok, eszközök őrzéséről, védelméről saját kockázatára, folyamatosan köteles gondoskodni. A Vállalkozó élet- és vagyonvédelmi kötelezettsége a műszaki átadás-átvétel időpontjában szűnik meg.

A Vállalkozó köteles továbbá a szerződésben foglalt munkavégzés során a munkabiztonsági, tűzvédelmi valamint környezetvédelmi előírások betartásáról és betartatásáról gondoskodni, minden esetben biztosítani a biztonságos munkavégzés személyi és tárgyi feltételeit. Munkavégzés a 40/2017 (XII. 4.) NGM rendelet és MSZ1585:2016 szabvány előírásainak megfelelően történhet csak – különös tekintettel a feszültség alatti, a feszültség közelébe és a feszültségmentesített hálózatokra vonatkozó előírásokra. **Villamos munkát csak olyan személy végezhet, aki e tevékenységnek a villamos berendezések üzemeltetése tárgyú szabvány szerinti megfelelő képesítéssel és jogosultsággal rendelkezik.** A Vállalkozónak (munkáltató) a villamos berendezésen végzett villamos munkában részt vevő minden munkavállalóját saját oktatás keretében ki kell oktatnia a munkájának végzéséhez.

A közvilágítási hálózat minden esetben feszültség alattinak tekintendő, még működési időn kívül is**. Kivitelezés során** - amikor a 72/2003. (X. 29.) GKM rendelet szerinti biztonságos KIF FAM munkavégzéssel történhet a kivitelezés - **FAM technológia szerinti munkavégzés szükséges**. Amennyiben mégis feszültségmentesítés válik szükségessé, azt a BDK önálló hálózata esetében a Vállalkozónak külön írásban 1 héttel előre meg kell rendelnie a BDK Kft. illetékes üzemétől. Felhívjuk a figyelmet, hogy az E.ON tartószerkezeten, hálózaton szükséges feszültségmentesítés esetén minden esetben az E.ON előírásai az irányadók! MÁV-HÉV-BKV energiaellátás vezetékeivel közös oszlopokon minden esetben a MÁV-HÉV-BKV előírásai az irányadók! A feszültségmentesítés végrehajtásának tényét minden esetben írásban rögzíteni kell.

Fémoszlopokon mindig szemrevételezéssel, valamint az oszlop „feszültség nélküliségének” (lásd. MSZ 1585: 2016 3.4.7.104) megállapításával kell kezdeni a munkavégzést. A Kivitelező képviselőjének a munka megkezdése előtt meg kell győződnie az oszlop megfelelő állapotáról, állékonyságáról, feszültség nélküliségéről, ha ezek nem megfelelőek a munka nem kezdődhet meg, soron kívül értesíteni kell az illetékes üzemet. Lámpaoszlopokhoz létra nem dönthető, rögzíthető.

A szerelés során minden esetben be kell tartani szerelés tárgyára vonatkozó általános és gyártói szerelési- és karbantartási utasításokat.

A biztonsági és technológiai szabályok, illetve egyéb előírások többszöri vagy súlyos megsértése esetén a Ajánlatkérő a munkálatok azonnali, végleges leállítása mellett jogosult szerződésszegés címén az azonnali hatályú felmondásra.

A napi szerelés befejeztével a közvilágítási aktívelemeknek üzemelniük kell, ezt a Vállalkozó köteles, a BDK pedig jogosult ellenőrizni. A munkavégzés után a területen élet- és balesetveszélyes berendezés nem maradhat. (pl.: nyitott, nem jól záródó oszlop ajtó, stb.) A hibát ideiglenesen (gyorskötő) ki kell javítani, melyet az építési naplóban rögzíteni kell, illetve e-mailben is tájékoztatni kell az illetékes üzemet.

Minden kivitelezés végén az Ajánlatadónak a cserélt aktívelemre vonatkozóan dokumentáltan villamos biztonsági felülvizsgálatot kell végezni a (ez tartalmazza a villamos berendezés áramütés elleni védelmének és az általános szabványos állapotának (tűzvédelmi jellegű) vizsgálatát, jegyzőkönyv készítését).

A Vállalkozónak a leszerelt közvilágítási aktívelemeket olvasható, egyedi LH azonosító számsort tartalmazó tartós felirattal (alkoholos filc) kell ellátni, azok elszállításáig a Vállakozó raktárában kell tárolnia, őriznie. A Vállalkozó minden egyes aktívelemről (felírt, olvasható lámpahely azonosítót is tartalmazó) fotót kell készítenie. A közvilágítási aktív elemekből a veszélyes hulladéknak számító egységeket ki kell szerelni és ugyan itt, mint veszélyes hulladékot összegyűjteni, megfelelő módon tárolni.

Az aktívelemek elszállításának megszervezése céljából a pontos típus és mennyiség megadása szükséges, részben a BDK részére (MOHU felé rendelés céljából), részben a befogadást végző hulladékkezelő szakcég felé a kapacitás biztosítása céljából. Az így kialakuló tényleges elszállítás időpontjáról a BDK-t értesíteni kell, mely alapján Vállalkozó és Ajánlatkérő képviselőinek (legalább 2 fő) jelenlétében tételesen átadja szállítólevélen a keletkezett hulladékokat a feldolgozást végző szakcégnek. A megrakodott teherautóról szintén fotó kell készüljön. Teherautó rakodás csak az Ajánlatkérő vagy az Ajánlatkérő megbízottja jelenlétében kezdődhet meg.

A fényforrások, mint veszélyes hulladékok szabályos elszállítását a Vállakozó önállóan kell megszervezze, erről megfelelő bizonylatot kell kiállítani és a megrakodott teherautóról ez esetben is fotó kell készüljön.

A veszélyes hulladékról és a lámpatestekről készült leadási jegy és szállítólevél, valamint fent előírt fotók is a leszámolási dokumentáció részét kell képezzék.

**Általános műszaki leírás**

**az összes rész vonatkozásában**

1. A munkaterület átadását követően Vállalkozónak szükség szerint feszültségmentesítést és műszaki szakfelügyelet kell kérni, rendelni.

2. A BDK Kft. üzemeltetésébe kerülő létesítmények, hálózatok és berendezések megvalósítása során a kivitelezés minőségének ellenőrzése céljából biztosítani kell BDK Kft.-nek az ellenőrzési és (építési) naplóbejegyzési jogot. A BDK Kft. jogosult a közvilágítás kivitelezését ellenőrizni, hogy az a tervnek, a biztonsági szabályzatoknak és előírásoknak megfelelően létesül-e.

3. A tervezett berendezés érintésvédelmét az MSZ HD 60364 szabvány, az MSZ 2364 szabvány előírásai és a BDK Kft. 1/2005 sz. szakmai irányelve szerint kell kialakítani.

4. A tervezés, kivitelezés folyamán alkalmazni kell a 40/2017. (XII. 4.) NGM rendeletében (az összekötő és felhasználói berendezésekről, valamint a potenciálisan robbanásveszélyes közegben működő villamos berendezésekről és védelmi rendszerekről) foglaltakat, valamint a rendelet mellékletében (Villamos Műszaki Biztonsági Szabályzat) leírtakat.

5. A bontott anyagok tekintetében (fém hulladék) fokozottan figyelembe kell venni a 197/2014. (VIII. 1.) Korm. rendeletet (az elektromos es elektronikus berendezésekkel kapcsolatos hulladékgazdálkodási tevékenységekről), valamint az új villamos berendezések tekintetében a 374/2012. (XII. 18.) Korm. rendeletet (egyes veszélyes anyagok elektromos és elektronikus berendezésekben való alkalmazásának korlátozásáról). A beszállításkor és a bontott anyagok leadásánál az előírások szerint kell eljárni.

6. A munkavégzést úgy kell megszervezni, hogy a meglévő közvilágítás üzeme folyamatosan fenntartható legyen. A világítás hiánya miatt keletkező mindennemű kárigényt a Kivitelezőre hárítunk.

7. A kivitelezésnél mindenkor érvényes szabványokat, szakmai előírásokat, törvényeket és rendeleteket kell figyelembe venni és betartani.

8. A leszámolási dokumentációt a műszaki átadást megelőzően minimum 5 munkanappal a BDK titkárságán át kell adni. (papír alapon 2 példányban)

A leszámolási dokumentáció tartalma:

- Műszaki átadás-átvételi jegyzőkönyv (BDK formátum)

- Teljes leszámolási dokumentációt digitális adathordozón is kérjük csatolni.

- Kivitelezői nyilatkozat (ha több kivitelező van, mindenki külön lapon – gen. kivitelező, alvállalkozók), felelős műszaki vezetők nyilatkozatai

- Bontási leltár, egyeztetve a BDK Kft.-vel (szállító levelek az anyagról, amelyet be kell nyújtani a BDK Kft-hez, szállító levelek az anyagról, amelyet hulladékként kell kezelni és hulladék feldolgozó céghez kell beszállítani, az ezt alátámasztó bizonylatok, különös tekintettel a veszélyes- és újra hasznosítható hulladékokról és fotók. Minden világítóberendezésre olvasható módon rá kell írni a lámpahely azonosítószámát. A fotók úgy készüljenek, hogy a világítóberendezés típusa megállapítható, a felirat olvasható legyen. A fotó file neve a lámpatestre felírt adattartalommal egyezzen. A fotók file méretét kérjük minimalizálni max. 1MB/fotó. Minden új és bontott világítóberendezés és egyéb anyag esetében a szállítás a Kivitelező feladata. Az anyagok rakodása csak a BDK Kft munkatársainak jelenlétében kezdhető meg, akik a szabályosan kiállított szállítólevél tartalmának helyességét azon aláírásukkal igazolják.

- Építési leltár

- Minősítési bizonylatok és számlamásolatok a felhasznált anyagokról

- Teljesítmény kimutatás (a bontott és létesített világítótestek elszámolási teljesítményváltozási jegyzőkönyve)

- Villamos Biztonsági Felülvizsgálat - mérési jkv. és minősítő irat

- Építési napló

Felhívjuk a Kivitelező figyelmét arra, hogy műszaki átadás-átvétel csak a műszaki átadás-átvétel napját megelőző öt munkanappal átadott és teljes körű, hiba és hiánymentes megvalósulási dokumentáció benyújtása után lehetséges.

A kivitelezés során irányadó jogszabályok:

* az épített környezet alakításáról és védelméről szóló 1997. évi LXXVIII. törvény,
* az építési termék építménybe történő betervezésének és beépítésének, ennek során a teljesítmény igazolásának részletes szabályairól szóló 275/2013. (VII. 16.) Korm. rendelet.

2.2. A felek megállapodnak abban, hogy a Vállalkozó a vonatkozó jogszabályokban, szabványokban, stb. előírt minőségben köteles teljesíteni, az ajánlattételi felhívásban, foglalt feltételek betartásával.

2.3. A teljesítés alatt a munkaterületen belül a Vállalkozót terhelik az élet– és vagyonvédelmi kötelezettségek.

A Vállalkozó köteles továbbá a szerződésben foglalt munkavégzés során a munkabiztonsági, tűzvédelmi, valamint környezetvédelmi előírások betartásáról és betartatásáról gondoskodni, minden esetben biztosítania kell a biztonságos munkavégzés személyi és tárgyi feltételeit. A biztonsági és technológiai szabályok, illetve egyéb előírások többszöri vagy súlyos megsértése esetén a Megrendelő a munkálatok azonnali, végleges leállítása mellett jogosult szerződésszegés címén az azonnali hatályú felmondásra.

2.4. Vállalkozó tudomásul veszi, hogy az általa igénybe vett alvállalkozók és egyéb, a vállalkozási munka elkészítésében közreműködő személyekért úgy felel, mintha maga járt volna el. Vállalkozó kötelezettséget vállal, hogy a jelen szerződésben meghatározott személyekkel és valamennyi, a vállalkozási munka teljesítésében a jövőben közreműködő személyekkel együttműködik, és velük a vállalkozási munka összehangolt végzése érdekében egyeztet.

2.5. Vállalkozó a szerződés megkötésének időpontjában, majd – a később bevont alvállalkozók tekintetében – a szerződés teljesítésének időtartama alatt köteles előzetesen a Megrendelőnek valamennyi olyan alvállalkozót bejelenteni, amely részt vesz a szerződés teljesítésében.

Szerződő Felek megállapodnak, hogy a szerződés teljesítésében közreműködő alvállalkozókban bekövetkező változások nem igényelnek szerződésmódosítást, elegendő arról a másik Felet írásban tájékoztatni.

2.6. Vállalkozónak a mérések eredményeit valamennyi rész esetén táblázatos formában, mérési jegyzőkönyvekben kell megadnia Megrendelő részére a teljesítési határidőre.

**3. A szerződés időtartama, megszűnése és megszüntetése**

3.1. A 2.1. pontban meghatározott munka teljesítése az alábbi ütemezésben történik:

**Teljesítés határideje**: Az írásbeli megrendelést követő 30. munkanap. A Vállalkozónak előteljesítési joga van.

**Szerződés teljesítésének végső határideje: szerződés aláírását követő 12 hónap.**

3.2. A felek a szerződés 3.1. pontban írt teljes időtartamára vonatkozóan az un. rendes felmondás jogát (a közös megegyezéssel való szerződés megszüntetés lehetőségének egyidejű fenntartása mellett) kölcsönösen kizárják.

3.3. Azonnali hatályú felmondásra ad okot, ha valamelyik szerződő fél e megállapodásba foglalt lényeges kötelezettségét szándékosan, vagy súlyos gondatlansággal jelentős mértékben megszegi, így különösen ha:

* Megrendelő a Vállalkozói díjfizetési kötelezettség teljesítésnek írásbeli felhívás ellenére Megrendelő 60 napon túl elmulasztja,
* Vállalkozóval szemben végelszámolási-, felszámolási-, illetőleg csődeljárás indul,
* Vállalkozó ismétlődően (2 alkalommal) nem megfelelő minőségben, illetve nem határidőre teljesít
* A biztonsági és technológiai szabályok, illetve egyéb előírások többszöri vagy súlyos Vállalkozó általi megsértése esetén

3.4. Mentesülnek a szerződő felek a szerződésszegés következményei alól, ha

* bizonyítják, hogy a késedelem a másik szerződő fél nem szerződésszerű teljesítésére vezethető vissza,
* bizonyítják, hogy kötelezettségeiket vis major miatt nem tudták teljesíteni. Vis major esetén a kötelezettsége teljesítésében akadályozott szerződő fél a másik szerződő felet a vis major beálltáról és megszűnéséről haladéktalanul értesíteni köteles,
* bizonyítják, hogy a szerződésszegést ellenőrzési körén kívül eső, a szerződéskötés időpontjában előre nem látható körülmény okozta, és nem volt elvárható, hogy a körülményt elkerülje, vagy a kárt elhárítsa

**4. A szerződés értéke:**

4.1. A szerződés teljesítésére rendelkezésre álló keretösszeg a 45.000.000,- Ft + ÁFA, azaz negyvenötmillió forint + ÁFA

4.2. Vállalkozó a jelen szerződésben foglalt munkákat ajánlata alapján az alábbi összeg ellenében végzi el.

**1. ajánlati rész:**

A Vállalkozó ajánlati egységárai a mellékelt ajánlati lap szerinti egységáron kerül megrendelésre és elszámolásra.

4.3. Az ajánlati ár tartalmazza a munka elvégzéséhez szükséges összes költséget:a szükséges behajtási, helyfoglalási, esetleges forgalomtechnikai terv készítése, forgalom elterelési engedélyek beszerzése, szükség szerinti szakfelügyeletek megrendelése (kivéve E.ON és BKV), feszültségmentesítési kérelmek ütemezése és megrendelése. Elsősorban a Vállalkozó FAM technológiát alkalmaz a fogyasztói zavartatás csökkentése érdekében, az elosztóhálózati tartószerkezeteken, különösen indokolt esetben (amikor a FAM technológia biztonságosan nem alkalmazható), biztonsági szempontból kérhető a feszültségmentesítés.

A munka zavartalan elvégzéséhez szükséges forgalomelterelések biztosítása a Vállalkozó feladata, és költsége.

4.4. Fizetés módja: átutalás

4.5. Fizetés esedékessége: az eseti megrendelés alkalmával kiadott feladatok elvégzése utáni átadás-átvételt követően kiállított számla kézhezvételétől számított 30 napon belül egy összegben.

4.6. Fizetési feltételek: A számlához csatolni kell a teljesítésigazolást is.

Az ajánlattétel, a szerződés és számlázás, valamint a kifizetés devizaneme a magyar forint (Ft).

4.7. Megrendelő késedelmes fizetése esetén Vállalkozó a mindenkori hatályos, törvényes mértékű késedelmi kamat felszámolására jogosult a Ptk. 6:155. § (1) bekezdésében foglaltak alkalmazásával.

**5. A szerződésszerű teljesítést biztosító kötbérszankciók:**

5.1. A Ptk. 6:186 (1) bekezdése szerint a Vállalkozó pénz fizetésére kötelezi magát arra az esetre, ha olyan okból, amelyért felelős, megszegi a szerződést.

5.2. Késedelmes teljesítésnek minősül, amikor a Vállalkozó a szerződéses kötelezettségének a teljesítési határidőre a Vállalkozónak felróhatóból nem tesz eleget. A késedelmes teljesítés esetére a kötbér alapja a késedelemmel érintett teljesítés, azaz az egyedi írásos megrendelés áfa-val növelt teljes ellenértéke, mértéke pedig minden egyes késedelmes (naptári) nap után, annak 0,5 %-a, de legfeljebb a szerződésben foglalt teljes ellenérték 10 %-a. A maximális késedelmes kötbér elérése esetén az Megrendelőnek jogában áll – választása szerint – a szerződésszegés következményeinek érvényesítése mellett a szerződés azonnali hatállyal felmondani, vagy a szerződéstől elállni.

Késedelmes teljesítés esetére kikötött kötbér megfizetése nem mentesíti a Vállalkozó a szerződés teljesítése alól.

5.3. Hibás teljesítésnek minősül, amikor Vállalkozó a szerződéses kötelezettségének a Vállalkozónak felróható okból nem, vagy nem megfelelően tesz eleget. Az ajánlattevőnek felróható hibás teljesítési kötbér mértéke a hibás teljesítéssel érintett mennyiség ellenértékének 10 %-a.

5.4. Nem teljesítés esetén a meghiúsulási kötbér mértéke a kötbéralap 10%-a.

A meghiúsulási kötbér esedékessé válik, ha a Megrendelő a nem teljesítéssel kapcsolatos kötbérigényét a Vállalkozónak bejelentette.

Kötbér érvényesítése nem zárja ki a nyertes Ajánlattevő kártérítési felelősségét, melyért helytállni tartozik.

**6. A Felek képviselői:**

6.1. A Vállalkozó képviseletére jogosult a szerződés tartalmát érintő kérdésekben:

név: … cím: …

tel: +36 … e-mail: …

A Vállalkozó felelős mérésvezetője:

név: …, cím: …

tel: +36 … e-mail: …

6.2. A Megrendelő képviseletére jogosult a szerződés tartalmát érintő kérdésekben:

név, beosztás: Szabó Róbert ügyvezető cím: 1181 Budapest, Benedek Elek utca 13-15.

tel.: 06 1 700 7710 e-mail: robert.szabo@bdk.hu

A szerződés teljesítéseinek igazolása tekintetében:

név, beosztás: Szőcs László beruházási vezető, Vállalkozó tervezési és fejlesztési vezető

cím: 1181 Benedek Elek utca 13-15.

tel: +36209805106

e-mail: [laszlo.szocs@bdk.hu](mailto:laszlo.szocs@bdk.hu)

A szerződés műszaki tartalmát érintő kérdésekben:

név, beosztás:

cím:

tel:

e-mail:

**7. Záró rendelkezések**

7.1. A szerződő felek rögzítik, hogy a pályázati eljárás eredményhirdetését követően nem lehet üzleti titokra hivatkozással olyan adat nyilvánosságra hozatalát korlátozni vagy megtiltani, amelyet az ajánlat elbírálása során – döntése meghozatalával összefüggésben – az Megrendelő figyelembe vett.

7.2. A szerződő felek haladéktalanul értesíteni tartoznak egymást, ha cégével szemben végelszámolási-, felszámolási-, illetőleg csődeljárás indul.

7.3. A Vállalkozó személye csak akkor változhat meg, ha a Vállalkozó személyében bekövetkező jogutódlás a Vállalkozó átalakulásának, egyesülésnek, szétválásnak vagy a jogutódlással megszűnés más esetének következménye, vagy olyan részleges jogutódlás eredményeként következik be, ahol egy gazdasági egységként működő teljes üzletág (a hozzá tartozó szerződésekkel, eszközökkel és munkavállalókkal) - nem gazdasági társaság jogi személy esetén az adott tevékenységet ellátó teljes szervezeti egység - átruházásra kerül a jogutódra, vagy az eredeti szerződő félre vonatkozó fizetésképtelenségi eljárás során kerül a szerződés átruházásra; ha a szerződésbe lépő jogutód nem áll a közbeszerzési eljárásban alkalmazott kizáró ok hatálya alatt.

7.4. Jelen szerződés csak a Felek egybehangzó akaratával, írásban módosítható.

7.5. Az ezen megállapodásban nem szabályozott kérdések tekintetében egyebekben a magyar Polgári Törvénykönyvről szóló 2013. évi V. törvény vállalkozási szerződésekre vonatkozó rendelkezései, valamint a közbeszerzésekről szóló 2015. évi CXLIII. törvény (Kbt.) rendelkezései az irányadóak.

A felek ezen teljes bizonyító erejű magánokiratba foglalt kölcsönös- és egybehangzó jognyilatkozatukat, mint szerződési akaratukkal mindenben megegyezőt, mai napon cégszerűen és helybenhagyólag aláírták.

A szerződés annak aláírásának napján lép hatályba.

Mellékletek: 1. sz. melléklet: Vállalkozó ajánlata

Budapest, …………

……………………………..

**Budapest Dísz- és Közvilágítási Nonprofit Kft.**

Megrendelő

Budapest, ……………….

………………………….

**...**

Vállalkozó